# data[].attributes.body
ชื่อหนังสือ : เกาะที่มีความสุขที่สุดในโลก
ผู้แต่ง : ลินดา โกมลารชุน
ประเภท : วรรณกรรม
รางวัลที่ได้รับ : รางวัลวรรณกรรมเยาวชนยอดเยี่ยม

"เกาะที่มีความสุขที่สุดในโลก" เล่มนี้ จะชวนคุณผู้อ่านทุกท่านหลีกเว้นจากโลกที่แสนวุ่นวาย เข้าสู่โลกใบไม่เล็กไม่ใหญ่ของ "ยาโน่" เด็กชายผู้อยู่บน "เกาะแอมบริม" เกาะเล็ก ๆ ใน "ประเทศวานูอาตู" ซึ่งตั้งอยู่ในแถบมหาสมุทรแปซิฟิกตอนใต้ ประเทศที่มีดัชนีชี้วัดความสุขสูงที่สุดในโลก ชีวิตประจำวันของผู้คนบนเกาะล้วนมีชีวิตที่เรียบง่ายและใกล้ชิดกับธรรมชาติ คำนึงถึงการเป็นผู้ใหญ่มากกว่าอื่นใด จนเสมือนได้ท่องไปในโลกในอุดมคติที่ที่มีท้องฟ้าสีฟ้า ท้องทะเลสะอาดใสสีครามสด ภูเขาไฟลูกโตแสนทรงพลัง แต่จิตใจของผู้คนที่ทำเพื่อผู้อื่นก่อนตัวเอง...ทรงพลังยิ่งกว่า!

# data[].attributes.body
ชื่อหนังสือ: วันเกิดของเค้าโมง
ผู้แต่ง: จันทรังสิ์
ประเภท: นวนิยาย
รางวัลที่ได้รับ: นวนิยายสำหรับเยาวชน แว่นแก้ว รางวัลชนะเลิศ ครั้งที่ 14

เค้าโมงมีคำอธิฐานเพียงสามข้อในวันเกิด ขอให้แม่ทนทำงานได้นาน ๆ ขอให้พี่สาวยอมไปโรงเรียนอีกครั้ง และขออย่าให้พ่อกลับบ้านวันนี้ ทั้งสามข้อดูเหมือนเป็นจริงได้ง่าย ๆ แต่ทุกคนทำเรื่องง่ายให้เป็นเรื่องยากได้

เด็กหญิงวัยสิบห้าปีอย่าง "เค้าโมง" มีคำอธิษฐานเพียงสามข้อในวันเกิด เธอขอให้แม่ทนทำงานนอกบ้านได้นาน ๆ ขอให้พี่สาวยอมไปโรงเรียนอีกครั้ง และขออย่าให้พ่อของเธอกลับบ้านวันนี้ ทั้งสามข้อดูเหมือนจะเป็นจริงได้ง่าย ๆ แต่เค้าโมงรู้ดีกว่าใครว่าครอบครัวสุดซับซ้อนของเธอที่ประกอบด้วยแม่เจ้าระเบียบ พ่อที่ดูเหมือนไม่เคยทุกข์ร้อนอะไร พี่สาวผู้เศร้าซึมขังตัวเองไว้ในห้อง และน้องสาวสุดร่าเริง ทุกคนทำเรื่องง่ายให้เป็นเรื่องยากได้ทุกครั้งนั่นละ!

# data[].attributes.body
ชื่อหนังสือ : ระหว่างทางกลับบ้าน

ผู้แต่ง : อังคาร จันทาทิพย์

ประเภท : กวีนิพนธ์
รางวัล : หนังสือรางวัลซีไรต์ (S.E.A. Write) ประจำปี พ.ศ. 2562

ทุกชีวิตล้วนโหยหาและปราถนาที่จะกลับบ้านซึ่งเป็น

'ที่ให้เกิด ที่ให้ไกล ที่ให้กลับ
ที่ไม่นับเล็กนับใหญ่ ที่ให้อยู่
ที่ชีวิต จิตวิญญาณ อลวนซ่านอณู
ที่ทุกข์สุข ทุกฤดู อยู่ในนั้น

รวมบทกวี 'ระหว่างทางกลับบ้าน' ของ 'อังคาร จันทาทิพย์' นำเสนอความคิดเรื่องบ้านในหลากหลายมิติ ทั้งบ้านของผู้ประพันธ์เอง และบ้านของผู้คนหลากหลายอาชีพ หลากหลายชนชั้นในสังคมไทยและสังคมโลก อาทิ บ้านของแรงงานอพยพข้ามชาติ บ้านของชาวโรฮงญา บ้านของผู้ลี้ภัยสงคราม บ้านจึงมีความหมายมากกว่าสถานที่เกิดและที่พำนักอาศัย แต่บ้านเป็นพื้นที่แห่งความทรงจำ ความรัก ความผูกพันและความสุขของสมาชิกในครอบครัว

# data[].attributes.body
ชื่อหนังสือ: มหัศจรรย์ห้องสมุดเที่ยงคืน
ผู้แต่ง: แมตต์ เฮก

นอรา ซีด หญิงสาววัย 35 ปี ตัดสินใจจบชีวิตตัวเอง หลังเผชิญกับโรคซึมเศร้าและความผิดหวังซ้ำ ๆ มานานหลายปี ทว่าในตอนเที่ยงคืนหลังจากที่กินยาฆ่าตัวตายไปแล้ว เธอกลับฟื้นขึ้นมาในสถานที่แห่งหนึ่ง ที่นั่นคือห้องสมุดเที่ยงคืน แล้วเธอก็ได้พบกับมิสซิสเอล์ม บรรณารักษ์ห้องสมุดที่เธอสนิทสมัยเรียนมัธยม มิสซิสเอล์มให้นอราดูหนังสือแห่งความเศร้าเสียใจ ซึ่งบันทึกทุกเรื่องราวที่เธอเคยเสียใจไว้ แล้วเสนอให้นอราได้ลองใช้ชีวิตอีกครั้ง ชีวิตที่เป็นไปได้อันไม่จำกัดที่นอราเคยเสียใจที่ไม่ได้เลือก เพื่อที่เธอจะได้กลับไปแก้ไขมันอีกครั้ง โดยทบทวนชีวิตที่ผ่านมาและดูว่าชีวิตแบบไหนกันแน่ที่เป็นชีวิตที่ดีแท้สำหรับนอรา แต่มีเงื่อนไขว่าหากเส้นทางที่เลือกกลับไปนั้นทำให้เธอผิดหวังอย่างที่สุด นอราจะต้องกลับมาที่ห้องสมุดเที่ยงคืนแห่งนี้ทุกครั้งไป นอราจะค้นพบชีวิตที่ไม่ต้องเสียใจอีกต่อไปไหม แต่ชีวิตที่ดีและไม่ทำให้เสียใจเช่นนั้นมีอยู่จริงหรือ

# data[].attributes.attachment_link.title
หนังสือดีเด่น

# data[].attributes.body
"บ้านไม่มีใครอยู่" นำเสนอด้วยลีลากลอนไพเราะสละสลวย ให้บรรยากาศสมัยใหม่ปนกลิ่นอายเก่าแก่ กวีนำเสนอแง่มุมชีวิตเล็กๆ เหมือนบันทึกส่วนตัว ส่วนครอบครัว ส่วนท้องถิ่นอีสาน แต่แผ่อารมณ์รู้สึกนึกคิดสะทกสะเทือนใจกว้างขวาง สะท้อนความจริงของครอบครัว
- กวีนิพนธ์รางวัลยอดเยี่ยมนายอินทร์อะวอร์ด ประจำปีพุทธศักราช 2556
- กวีนิพนธ์รางวัลนายอินทร์อะวอร์ด ประจำปีพุทธศักราช 2556
- 35 บทกวีรางวัลนายอินทร์อะวอร์ด ประจำปีพุทธศักราช 2556

# data[].attributes.body
ชื่อหนังสือ:กล่องไปรษณีย์สีเเดง

ผู้เเต่ง:อภิชาติ เพชรลีลา

ประเภท:วรรณกรรมทั่วไป,วรรณกรรมที่ถูกสร้างเป็นภาพยนตร์

หนังสือ "กล่องไปรษณีย์สีแดง" เล่มนี้ จะพาคุณไปพบกับเรื่องราวของรักใส ๆ ที่เดินทางไกลถึง 1,500 กิโลเมตร จากทะเลถึงภูเขา เรื่องราวที่เป็นจุดเริ่มต้นความสัมพันธ์ของคนทั้งสามในรูปแบบตัวหนังสือ ผลงานการประพันธ์ของ "มีน" อภิชาติ เพชรลีลา หรือในนามจริงว่า สุรฉัตร เพชรลีลา เป็นผลงานรางวัลพิเศษนายอินทร์อะวอร์ดปี 2543 ว่าด้วยเรื่องราวความรักระหว่างเพื่อนถึงเพื่อน ตีพิมพ์ครั้งแรกและครั้งที่สองในปีเดียวกับที่ได้รับรางวัล ด้วยตัวละครที่แจ่มชัด โลดแล่น มีชีวิตชีวา ชื่อของสองเพื่อนซี้ "ดากานดา" และ "ไข่ย้อย" จึงเริ่มเป็นที่แพร่หลายในแวดวงเวทีเสวนา กระทู้ต่าง ๆ และเป็นที่โดนใจ "คมกฤษ" ตรีวิมล หนึ่งใน 6 ผู้กำกับหนัง "แฟนฉัน" เข้าอย่างจัง และได้กลายมาเป็นภาพยนตร์เรื่อง "เพื่อนสนิท" ที่กลายเป็นภาพเคลื่อนไหวของหนังสือเล่มนี้ในขณะนี้

# data[].attributes.body
ชื่อหนังสือ : ขุนทอง เจ้าจะกลับเมื่อฟ้าสาง
(รางวัลซีไรต์ประจำปี พ.ศ.2524)
ประเภท : เรื่องสั้น
ผู้เขียน : อัศศิริ ธรรมโชติ

ขุนทอง” เป็นนักศึกษาที่จากบ้าน ทิ้งหนังสือไปจับดาบต่อสู้เพื่อความชอบธรรม อีกทั้งยังทิ้งผู้เป็นแม่ให้รออยู่อย่างเดียวดายว่า “ฟ้าสาง” ที่ขุนทองจะได้กลับมานั้นมันเมื่อไรกันแน่? เป็นการจบที่ยืนยันจุดยืนของผู้เขียนต่อเหตุการณ์ดังกล่าวได้อย่างชัดเจน
ที่สำคัญก็คือ สามัญสำนึกของคนหนุ่มสาวซึ่งมีความปรารถนาดีต่อชาติบ้างเมืองอยากเห็นความเท่าเทียมเป็นธรรม ย่อมล่องลอยอยู่เหนือกาลเวลาเป็นความคิดแห่งอรุณเบิกฟ้าที่เกิดขึ้นครั้งแล้วครั้งเล่า..

# data[].attributes.body
ชื่อหนังสือ: ครอบครัวกลางถนน
ประเภท:เรื่องสั้น
ผู้เขียน: ศิลา โคมฉาย
รางวัล: หนังสือรวมเรื่องสั้นชุดนี้มีทั้งสิ้น 13 เรื่อง ได้รับรางวัลสร้างสรรค์ยอดเยี่ยมแห่งอาเซียน (ซีไรต์) ของประเทศไทย ประจำปี พ.ศ. 2536
เรื่องย่อ: แสดงภาพชีวิตของคนชั้นกลางในเมืองหลวง ที่กำลังต่อสู้ดิ้นรนท่ามกลางความผันแปรของสังคมปัจจุบัน โดยดึงนานาปัญหาหลากหลายแง่มุมมาผูกร้อยเรื่องราว เช่น ความสัมพันธ์ ความขัดแย้งของคนในครอบครัว การดิ้นรนเพื่อความอยู่รอด การแก่งแย่งเชือดเฉือนในวงการธุรกิจและการเมือง ความเครียดที่ถูกสังคมบีบคั้นและเร่มรัด และความกดดันรุนแรงที่ไม่มีทางออก ศิลา โคมฉาย ใช้ความหลักแหลมแยบยล สรรค์สร้างงานขึ้นจากความเข้าใจชีวิตและสังคมรอบตัว โดยมีลีลาการเขียนที่สมบูรณ์ด้วยกลวิธีทางวรรณศิลป์ ใช้สำนวนโวหารที่สร้างบรรยากาศและจินตภาพ ทำให้ผู้อ่านสามารถสัมผัสอารมณ์ ความรู้สึกนึกคิดของตัวละคร เป็นการส่งสารวรรณศิลป์ได้อย่างแนบเนียนและลึกซึ้ง

# data[].attributes.body
ชื่อหนังสือ: บ้านเก่า(กวีนิพนธ์รางวัลวรรณกรรมสร้างสรรค์ ยอดเยี่ยมแห่งอาเซียน (ซีไรต์) ปี 2544)
ประเภท:กวีนิพนธ์
ผู้เขียน:โชคชัย บัณฑิต

หนังสือเรื่องบ้านเก่า สะท้อนให้เห็นถึงวิถีชีวิตคน ในชนบทที่กำลังเปลี่ยนไปพร้อมกระแสบริโภคนิยมและเทคโนโลยีสมัยใหม่ ความแตกต่างระหว่างสังคมเมืองและสังคมชนบท คุณค่าทางจิตใจและคุณค่าทางวัตถุ ที่กำลังเป็นปัญหาหลักที่สำคัญ

บ้านเก่าได้นำเสนอเรื่อง คุณค่าที่แท้จริงของมนุษย์ โดยผ่านทางมุมมองของบทกวี ที่เกิดจากการมองสังคม และการดำเนินชีวิตประจำวัน ที่ผู้แต่งได้พบเห็นมา โดยที่ผู้เขียนได้นำภาพบ้านเก่าซึ่งแสดงถึงวิถีชีวิตดั่งเดิมเป็นพื้นฉาก และกระแส บริโภคนิยม และเทคโนโลยีสมัยใหม่เข้ามาลบภาพทีละน้อย ซึ่งผู้แต่งได้พยายามสื่อให้ผู้อ่านได้เห็นสภาพบ้านเมืองที่กำลังเปลี่ยนแปลงในปัจจุบันผ่านบทกวีได้อย่างชัดเจน

# data[].attributes.body
ชื่อหนังสือ : เกาะล่องหน (รางวัลซีไรต์2559)

ประเภท : นวนิยาย

ผู้เขียน : เกริกศิษฏ์ พละมาตร์

เรื่องย่อ :

เด็กหญิงผมแกละคนหนึ่งเผลอทำตุ๊กตาหมีหล่นลงในทะเลที่ใดสักแห่ง เมื่อมันหล่นแตะผืนน้ำ เกาะทั้งเกาะก็ปรากฏขึ้นผู้คนก็ฟื้นคืนชีวิต สิ่งมหัศจรรย์นี้ทำให้เธอกลายเป็นคนดังชั่วพริบตา คนในเกาะจัดงานฉลองให้เธอแม้ว่าเธอไม่สามารถเข้าไปในเกาะได้ นี่คือเกาะแห่งความฝันของผู้คน ไม่ว่าจะเป็นนักฉายหนังกลางวัน ศิลปิน โสเภณี กวี ซียิปซีนักเขียนเรื่องสั้น นักเขียนนิยาย นักกินโรตี นักข่าวสาวผู้คอยรายงานข่าวจากเกาะไปยังแผ่นดินใหญ่ คนในเกาะสะสมชีวิตเหมือนแมลงเปลือกแข็งที่รอคอยการลอกคราบใหม่ ขณะดื่มด่ำกับตำนานเรื่องเล่า รหัสลายแทง ที่เกิดขึ้นและลับหาย ทุกครั้งที่เกาะปรากฏขึ้น เต่าขนาดใหญ่ตัวหนึ่งคลานขึ้นมาวางไข่บนชายหาด เมื่อยิปซีชุดแรกขึ้นจากทะเล คำพิพากษาของศาลกรณีพิพาทเรื่องที่ดินก็เริ่มขึ้นไม่ว่าเกาะจะอันตรายไปกี่ครั้ง คดีก็ยังคงอยู่ต่อไป

จากการวิพากษ์จะเห็นได้ว่า ตัวเกาะนั้นจะผุดขึ้น จมลง ตอนไหนก็ได้ ผู้คนบนเกาะจะไม่สามารถออกนอกเกาะได้คนนอกก็ไม่สามารถเข้ามาได้เช่นเดียวกัน อะไรที่เป็นไปไม่ได้ก็เป็นไม่แล้วอย่างไม่มีเหตุผลรองรับ รู้สึกพิลึกแปลกๆทำให้ผู้อ่านสามารถตีความไปได้ในหลายรูปแบบ ยากที่จะหาจุดสรุปว่าแก่นสารของเรื่องนี้หมายถึงอะไรกันแน่ หรือท้ายสุดแล้วเกาะนี้จะลงเอยอย่างไร จะมีคนหาคำตอบที่แท้จริงได้หรือไม่ นี่คือจุดเด่นของนวนิยายเล่มนี้ที่มีความ 'ล้ำสมัย' อย่างมาก ใครเห็นก็ต้องฉงนใจหยิบอ่านและนำมาตีความในที่สุด

# data[].attributes.body
ชื่อหนังสือ : คนนอก

L'Étranger

Albert Camus

ผู้เขียน: Albert Camus

ผู้แปล: อำพรรณ โอตระกูล

สำนักพิมพ์: สามัญชน

จำนวนหน้า: 208 หน้า ปกอ่อน

นวนิยายชิ้นเอกของนักเขียนโนเบล ประจำปี 1957

กามูส์ตั้งใจจะวาดตัวละครของเขาตัวนี้ให้เห็นคนหนึ่งในบรรดาคนจำพวกที่ทำให้สังคมแตกตื่นตกใจโดยการไม่ยอมเล่นเกมตามกติกาที่มีอยู่แล้ว เขามีชีวิตอยู่ท่ามกลางคนแปลกหน้าคนอื่นๆ ขณะเดียวกันเขาก็เป็นคนแปลกหน้าสำหรับคนพวกนั้นด้วย นี่ก็เป็นเหตุผล ว่าทำไมคนบางคนอย่างเช่นการีก็ชอบเขา เธอชื่นชมเขาก็เพราะว่าเขาเป็นคนแปลก ส่วนคนอื่นๆ ก็เหมือนกับกลุ่มชนในห้องพิจารณาคดี ซึ่งทำให้เขารู้สึกในทันทีที่ก้าวเข้าไปในห้องนั้น ว่าทุกคนพากันส่งความเกลียดชังมายังเขา พวกนี้เกลียดเขาด้วยเหตุผลเดียวกัน และเราก็เช่นเดียวกัน

- ฌอง ปอล ซาร์ตร์

# data[].attributes.headline
32 ภัทณาภรณ์

# data[].attributes.subject
32 ภัทณาภรณ์

# data[].attributes.body
ชื่อหนังสือ: มือนั้นสีขาว
ผู้แต่ง: ศักดิ์สิริ มีสมสืบ
ประเภท: กวีนิพนธ์
เป็นหนังสือรวมบทกวีนิพนธ์ไทยสมัยใหม่ที่ได้รับรางวัลซีไรต์ ที่มีลักษณะสร้างสรรค์ทั้งความคิดและวิธีการนำเสนอ มุ่งแสดงอุดมคติคุณค่าความบริสุทธิ์ และความมีน้ำใจของมนุษย์ กวีนี้สามารถถ่ายทอดความคิดเป็นรูปธรรมที่เข้าใจง่ายผ่านบุคคลและเหตุการณ์สมมุติ ซึ่งอาจเกิดขึ้นได้ในชีวิตจริงและสังคมจริง แสดงความแตกต่างระหว่างสภาวะอันบริสุทธิ์ของเด็ก กับสภาวะของผู้ใหญ่ที่ถูกครอบงำด้วยกรอบสังคม รูปแบบเป็นธรรมชาติสอดคล้องกับเนื้อหา คำที่ใช้เป็นคำง่าย ๆ เรียงร้อยอย่างมีจังหวะ จินตนาการภาพชัดสื่อความคิดของกวีได้อย่างชัดเจน

# data[].attributes.body
ชื่อหนังสือ : พุทธศักราชอัสดงกับทรงจำของทรงจำของแมวกุหลาบดำ

หนังสือซีไรต์ (นวนิยาย) ปี 2561

ผู้แต่ง : วีรพร นิติประภา

นวนิยายเรื่องนี้บอกเล่าเรื่องราวของครอบครัวชาวจีนที่อพยพมาอยู่ในเมืองไทยครอบครัวหนึ่ง ผ่าน

สายตาและความทรงจำที่แหว่งวิ่นจนเกือบไม่ปะติดปะต่อของผู้เล่าเรื่อง ที่เป็นสมาชิก ในครอบครัว

รุ่นหลัง สะท้อนทั้งความเศร้า ความสุข ความแค้น ความโลภ ความเห็นแก่ตัว ความเสียสละ ความ

หวังอันเรืองรองและริบหรี่ รวมทั้งอารมณ์ความรู้สึกอีกมากมายมหาศาลที่ขับเคลื่อนให้ชีวิตดำเนิน

ต่อไป

# data[].attributes.body
คำพิพากษา  นวนิยายของชาติ กอบจิตติ ที่ได้รับรางวัลนวนิยายดีเด่นแห่งชาติ ปี พ.ศ.2524 และรางวัลวรรณกรรมสร้างสรรค์ยอดเยี่ยมแห่งอาเซียนหรือรางวัลซีไรต์ ปี พ.ศ.2525
เรื่องย่อ
ตัวเอกของเรื่องคือ ฟัก ลูกของตาฟู สัปเหร่อ เมื่อตาฟูตาย สมทรงเมียตาฟู แม่เลี้ยงของฟักกลายเป็นแม่ม่ายยังสาวที่ไม่ค่อยจะเต็มเต็ง ฟักเลยต้องดูแลแทนพ่อ จนถูกกล่าวหาว่าฟักได้กับแม่เลี้ยง ทั้งที่ฟักเป็นคนดีมีศีลธรรม ไม่ได้ทำชั่วดั่งที่ถูกกล่าวหา แต่ด้วยความที่ฟักเป็นคนต่ำต้อยไม่ได้มีหน้ามีตาในสังคม ส่งผลให้ฟัก ต้องติดคุก ถูกสังคมรังเกียจ สุดท้ายเขาต้องการจะเป็นอิสระจากข้อกล่าวหาของสังคม อิสระที่ว่านั่นก็คือความตายนั่นเอง “คำพิพากษา” เป็นการส่งสารที่รุนแรงมายังผู้อ่าน ทำให้สถานะความเป็นมนุษย์สั่นคลอน เป็นงานที่แสดงถึงภาวะของมนุษย์ในสภาพจนตรอกต่อสิ่งต่างๆ ได้ดีที่สุด เหมือนตัวละครที่ตกเป็นเบี้ยล่าง เป็นผู้แพ้ และถูกกดทับด้วยตัวละครที่เป็นกลไกทางสังคม ไม่ว่าเรื่องนั้นจะมีมูลความจริงหรือไม่ก็ตาม ทำให้ผู้ได้รับคำตัดสินต้องพบกับความทุกข์ทรมานทั้งร่างกายและจิตใจ

# data[].attributes.body
ชื่อหนังสือ : ใบไม้ที่หายไป
ผู้แต่ง : จิระนันท์ พิตรปรีชา
ประเภท : กวีนิพนธ์
ใบไม้ที่หายไปเป็นกวีนิพนธ์ที่รวบรวมความรู้สึกนึกคิดของผู้เขียนจำนวน 35 ชิ้น มาเรียงร้อยตามเหตูการณ์ที่ผ่านเข้ามาสู่ชีวิตเธอโดยแบ่งออกป็น 5 ช่วงเวลา คือระหว่าง พ.ศ. 2513-2515 เธอคือสาวน้อยวัยเยาว์ผู้มองโลกอันสวยงาม ระหว่าง พ.ศ. 2516-2519 เธอคือผู้พลิกภาพลักษณ์ของดาวจุฟัาฯ มาสู่ผู้มีอดุมการณ์ มุ่งมั่นที่จะแก้ปัญหาสังคม ระหว่าง พ.ศ. 2520-2522 เธอคือทหารป่าที่เชื่อมั่นว่าการตัดสินใจถูกต้องแล้วที่จะอุทิศตนเพื่อ ต่อสู้กับความอยุติธรรมต่างๆ ระหว่าง พ.ศ. 2522-2523 เธอคือกรวดเม็ดร้าวที่เจ็บซ้ำด้วยความพ่ายแพ้ และเธอได้รับบทบาทของการเป็นแม่ ช่วงสุดท้ายระหว่าง พ.ศ. 2524-2528 เธอคือนักศึกษา วิชาประวัติศาสตร์ของมหาวิทยาลัยชั้นนำในอเมริกา เป็นช่วงเวลาของการรักษาบาดแผลชีวิตด้วยความสุขุม พร้อมกับเข้าใจธรรมชาติและสัจจะแห่งชีวิตดีขึ้น

# data[].attributes.attachment_link.title
หน้าแกหนังสือ

# data[].attributes.body
ผู้เขียน Rando Kim (รันโด คิม)

ผู้แปล วิทิยา จันทร์พันธ์
หนังสือ "เพราะเป็นวัยรุ่นจึงเจ็บปวด" เปรียบเสมือนคู่มือในการดำเนินชีวิตของวัยรุ่นที่กำลังทรมานใจ ว่างเปล่า หวั่นไหว เปลี่ยวเหงา โดดเดี่ยว ถูกเขียนขึ้นมาสำหรับวัยรุ่นที่ยังคงสับสนเพียงเพราะเป็นวัยรุ่นตัวคนเดียวไม่มีคนที่คอยให้คำปรึกษา หรือไม่กล้าปรึกษาคนอื่นๆ หนังสือเล่มนี้อาจไม่มีคำตอบสำเร็จรูปให้คุณภายใน 3 นาที แต่ยืนยันว่ามีคำตอบปลายเปิดให้คุณได้ค้นหา ว่าจะผ่านช่วงวัยเรียน วัยทำงาน และวัยผู้ใหญ่ เพื่อสร้างฝันให้เป็นจริงได้อย่างไร?
“ ไม่ว่าจิ๊กซอว์ชีวิตของคุณในตอนนี้จะมีรูปร่างหน้าตาอย่างไร ผมเชื่อว่า"เพราะเป็นวัยรุ่นจึงเจ็บปวด" คือจิ๊กซอว์ชิ้นเล็กๆ อีกชิ้นที่หลายคนน่าจะกำลังหาอยู่ เพื่อต่อภาพชีวิตให้สวยงาม ชัดเจน และเป็นรูปเป็นร่างมากยิ่งขึ้น

ณัฐ ศักดาทร

- นักร้อง-นักแต่งเพลง ผู้เขียน มองทุกอย่างจากทุกมุม ”

“ หนังสือเล่มนี้บอกเล่าเรื่องราวความเจ็บปวด เคว้งคว้าง และว้าวุ่นที่เกิดขึ้นกับวัยรุ่นทุกยุค ไม่ว่าจะเป็นการที่เราควรเก่งด้าไหนหรือจะเรียนอะไรดี แต่ก็มิได้ข่มขู่ให้ตื่นกลัว หากแต่ส่งเสียงเตือนให้เรียนรู้และยอมรับอย่างมีสติ

ครูพี่แนน-อริสรา ธนาปกิจ ”

“ คิมรันโดบอกไว้ว่า "เงินก็เหมือนกับเซ็กส์ ถ้าหมกมุ่นจนเกินพอดี ชีวิตอาจพังพินาศได้" นี่แหละ ทางสว่างแห่งชีวิตผม

คิมรันโด ”

# data[].attributes.body
ชื่อเรื่อง:ปาฏิหาริย์แมวลายส้มผู้พิทักษ์หนังสือ
แปลจากหนังสือ: 本を守ろうとする猫の話
ประเภท:นวนิยาย
ผู้เขียน: Sōsuke Natsukawa นัตสึคาวะ โซสุเกะ
พิมพ์ครั้งที่ 1: กรกฎาคม 2563
รับรางวัล:รางวัลรองชนะเลิศ Japan Bookseller Award

-ผลงานแฟนตาซีจากนักเขียนชื่อดัง "นัตสึคาวะ โซสุเกะ" ถูกแปลไปแล้วกว่า 15 ภาษาทั่วโลก และได้รับรางวัลรองชนะเลิศ Japan Bookseller Award นิยายญี่ปุ่นร่วมสมัยที่ถูกยกย่องในระดับสากลว่าเป็นผลงานชั้นยอด เรื่องราวอันสนุกสนาน เต็มไปด้วยประเด็นให้ฉุกคิดว่า "ทุกวันนี้เราอ่านหนังสือไปเพื่ออะไรกันแน่"

เรื่องย่อ:"นัตสึกิ รินทาโร่" นักเรียนหนุ่มมัธยมปลาย อาศัยอยู่กับปู่ที่เป็นเจ้าของร้านหนังสือเก่าแห่งหนึ่ง เมื่อปู่เสียชีวิตกะทันหัน เด็กหนุ่มได้รับสืบทอดกิจการ แต่ตัวเขากลับไม่มั่นใจว่าจะทำได้ ในตอนนั้นเองแมวลายส้มพูดได้ที่แอบอยู่ในร้านก็ปรากฏตัว แมวตัวนี้ขอให้รินทาโร่ร่วมเดินทางไปปกป้อง "หนังสือ" ให้พ้นจากเงื้อมมือของ "ศัตรู" ที่เกลียดชังหนังสือ การผจญภัยในเขาวงกตของคนกับแมวจึงเริ่มต้นขึ้น
พวกเขาประสบกับเหตุการณ์น่าอัศจรรย์มากมาย ศัตรูที่พานพบต่างอ้างสารพัดเหตุผลอันชอบธรรมเพื่อให้ตัวเองเป็นผู้ชนะในโลกนี้ คำกล่าวอ้างของคู่ต่อสู้ตัวฉกาจเริ่มทำให้เขาไขว้เขวว่าสิ่งใดคือความจริงกันแน่ ยิ่งเรื่องราวดำเนินไป "รินทาโร่" ก็ยิ่งเติบโตขึ้นอย่างสง่างามและกล้าหาญ เขาชี้ให้ศัตรูเหล่านั้นเข้าใจถึงความวิเศษของหนังสือ พร้อมกับได้แก้ไขปมบางอย่างในใจของตัวเอง ความรักอย่างสุดหัวใจที่รินทาโร่มีต่อหนังสือและมิตรภาพระหว่างคนกับแมวจะช่วยให้พวกเขาฝ่าฟันเขาวงกตอันน่าสะพรึงกลัวได้สำเร็จหรือไม่?

# data[].attributes.body
ชื่อหนังสือ : เพียงความเคลื่อนไหว
ประเภท : กวีนิพนธ์
ผู้แต่ง : เนาวรัตน์ พงษ์ไพบูลย์
เป็นหนังสือที่ได้รับรางวัลซีไรต์ประจำปี พ.ศ.2523
หนังสือเล่มนี้เป็นหนังสือรวมบทร้อยกรอง 44 บทที่เคยตีพิมพ์ในวารสารและหนังสือพิมพ์หลังวันมหาวิปโยค 14 ตุลาคม 2516 เพียงความเคลื่อนไหว เป็นชื่อกลอนบทแรก ของเล่มที่พรรณาเหตุการณ์การปะทะกันระหว่างประชาชนกับทหาร ชี้ให้เห็นความตื่นตัวต่อความเปลี่ยนแปลง ของบ้านเมืองและชีวิตร่วมสมัยบทกวีที่เป็นแบบอย่างแฝงลักษณะพื้นบ้านไว้มาก ผู้แต่งเข้าถึงใจผู้อ่าน ความเอาจริงเอาจังของเขา ในการเอาตัวผูกพันกับสังคม ความพร้อมจะรับปัญหาและประสบการณ์ของเพื่อนร่วมแผ่นดิน ตลอดจนสัจธรรม ความเที่ยงธรรม เป็นบทกวีที่มีคุณค่า ประกอบด้วยฉันทลักษณ์ หนึ่งความไพเราะอรรถรส สองสารทัศนคติ และสามเป็นบทกวีที่อ่านเข้าใจง่าย การใช้ถ้อยคำเร่งเร้าให้ตื่นตัวและเกิดความเคลื่อนไหว ทางความคิด บทกวี ได้ให้คำกลอนบางเรื่องเล่าชีวิตชนบท บางเรื่องเล่าว่าด้วยสงคราม บางเรื่องแสดงออกถึงอารมณ์ ให้แนวคิดทัศนคติต่อสังคม

# data[].attributes.body
ชื่อหนังสือ ขนมปังของพรุ่งนี้ แกงกะหรี่เมื่อวันวาน 昨夜のカレー、明日のパン

ผู้แต่ง คิซาระ อิซึมิ

ประเภท นิยาย

ผลงานสุดประทับใจที่ได้รับรางวัลอันดับ 2 ในการประกวดหนังสือยอดเยี่ยมจากสมาคมร้านหนังสือประจำปี 2014 และยังได้รับการเสนอชื่อชิงรางวัล Yamamoto Shuugoro อีกด้วยและนิยายเรื่องนี้ถูกนำไปสร้างเป็นซีรีส์ญี่ปุ่นเรื่องดังปลายปี 2014

นิยายที่จะทำให้คุณอบอุ่นหัวใจกับความสัมพันธ์ การสูญเสีย ที่ยังมีกลิ่นแกงกะหรี่และขนมปังปิ้งยามเช้าให้นึกถึง และพาเดินทางสู่ประตูลับในใจของเรา ที่ที่เราอาจซ่อนหรือเผื่อพื้นที่สำหรับใครสักคนเอาไว้ และอาจถึงเวลาที่ต้องจัดการกับความทรงจำเหล่านั้นให้ถูกต้องเสียที

เมื่อหลายปีก่อน "คาซึกิ" เสียชีวิตไปด้วยวัยเพียง 25 "เท็ตสึโกะ" ผู้เป็นภรรยาและ “ป๊า” พ่อของคาซึกิซึ่งเป็นนักพยากรณ์อากาศ ต่างพยายามที่จะอยู่กับปัจจุบันให้ได้ กระทั่งพบกับเพื่อนบ้านที่เป็นแอร์โฮสเตสซึ่งจู่ๆก็ยิ้มไม่ได้ สาวนักไต่เขาที่พยายามหลบหนีบางอย่างในชีวิต ชายหนุ่มที่คิดว่าการแต่งงานคือความสำเร็จหรือเด็กหนุ่มร่างสูงที่ฝันจะมีเซ็กซ์ในรถสักครั้ง

เท็ตสึโกะและคุณพ่อของคาซึกิ พยายามจะก้าวข้ามความทรงจำที่เจ็บปวด คุณพ่อลองออกเดินไต่เขากับหญิงสาวคนหนึ่งที่ทำให้หัวใจของเขาเต้นแรง ส่วนเท็ตสึโกะก็พยายามเข้าใจชายหนุ่มที่เป็นรักใหม่ของเธอ

# data[].attributes.body
ชื่อหนังสือ : ซอยเดียวกัน
ประเภท : รวมเรื่องสั้น
ผู้แต่ง : วาณิช จรุงกิจอนันท์
เป็นหนังสือรวมเรื่องสั้นรางวัลซีไรต์ประจำปี พ.ศ.2527
เนื่องจากมีกลวิธีการนำเสนอที่แปลกใหม่ กล้าสร้างสรรค์รูปแบบที่แตกต่าง มีเนื้อหาสะท้อนชีวิตได้อย่างโดดเด่น รวมถึงฝีมือทางวรรณศิลป์ของผู้เขียน และทำให้ซอยเดียวกันได้รับรางวัลซีไรต์ในปี พ.ศ. 2527 นอกจากนี้หนังสือยังได้รับความนิยมอย่างสูง ในยุคนั้นกระแสวิพากษ์วิจารณ์เป็นไปอย่างกว้างขวางทั้งในแง่บวกและแง่ลบ โดยผู้เขียนเคยคิดที่จะนำบทวิจารณ์เหล่านั้นรวมตีพิมพ์เป็นหนังสือเล่มเดียว แต่ภายหลังก็ล้มเลิกโครงการนี้ไป
ซอยเดียวกัน เป็นการรวมเอาเรื่องสั้น 15 เรื่อง ที่ผู้เขียนเริ่มเขียนตั้งแต่ปี พ.ศ. 2514 - 2526 โดยแต่ละเรื่องล้วนเคยได้รับการตีพิมพ์ในนิตยสารชื่อดังในสมัยนั้นมาแล้ว และยังมีเนื้อหาสะท้อนสังคมอย่างชัดเจนตรงไปตรงมามีการเสียดสีชีวิตในเมืองหลวง ทั้งผู้คนที่เห็นแก่ตัว การดูถูกเหยียดหยามซึ่งกันและกัน ความวุ่นวายต่างๆ นักเขียนรุ่นใหม่ถึงยอมรับว่าซอยเดียวกันเปรียบเสมือนครูบาอาจารย์การสร้างสรรค์ผลงานในสมัยนั้น เนื่องจากมีกลวิธีการเขียนที่แปลกใหม่

# data[].attributes.body
หนังสือรางวัลซีไรต์ : ประจำปี พ.ศ.2551
ชื่อหนังสือ : เราหลงลืมอะไรบางอย่าง
ผู้แต่ง : วัชระ สุจจะสารสิน

เป็นหนังสือที่รวบรวมเรื่องสั้น 12 เรื่อง ที่กล่าวถึงการเปลี่ยนแปลงทางสังคมและเหตุการณ์บ้านเมือง ที่ต้ังคำถามเกี่ยวกับประชาธิปไตยของสังคมไทยเปลี่ยนจากความละเอียดอ่อนเป็นความรุนแรง การปฏิวัติเมืองที่เต็มไปด้วยขยะ ความเชื่อในชนบทที่สั่นคลอน อุดมการณ์ที่กำลังหายสาบสูญไปจากสังคม ความหวาดระแวงของคนในสังคมเดียวกันที่มีต่อกัน
ชี้ชวนให้ผู้อ่านคิดและมองไปข้างหน้า และพร้อมที่จะเข้าสู้การเปลี่ยนแปลงของสังคม

# data[].attributes.body
ชื่อหนังสือ:เจ้าหงิญ
ผู้เเต่ง:บินหลา สันกาลาคีรี
เจ้าหงิญ เป็นหนังสือรวมเรื่องสั้นทั้ง 8 เรื่อง
ได้รับรางวัลวรรณกรรมสร้างสรรค์ยอดเยี่ยมแห่งอาเซียน (ซีไรต์) ของประเทศไทย ประจำปี พ.ศ. 2548 เรื่องสั้นในเล่มจะนำโลกของจินตนาการมาผสานกับโลกของความจริงโดยใช้รูปแบบนิทาน เสนอเนื้อหาเกี่ยวกับการเรียนรู้ประสบการณ์ทางอารมณ์ การเผชิญกับปัญหาและอุปสรรค การแสวงหาความหมายและความสุขของชีวิต แต่ด้วยความเขลา มนุษย์จึงดิ้นรนและหลงอยู่ในมายา ในที่สุด ผู้อ่านจะรับรู้ได้ว่าในโลกของความเป็นจริงนั้น โลกมีหลากหลายทางเลือกที่จะไปสู่วิถีชีวิตที่เรียบง่ายและพอดี อาจอ่านแยกกันเป็นเรื่อง ๆ แต่ด้วยการเรียงร้อยเข้าด้วยกัน ทำให้เรื่องสั้นแต่ละเรื่องกลายเป็นเรื่องสั้นในเรื่องยาว เป็นนิทานซ้อนนิทาน ที่เรื่องต้นกับเรื่องท้ายมาบรรจบกันอย่างแนบเนียน ผู้ประพันธ์สร้างตัวละครหลากหลาย ทั้งคน สัตว์ สิ่งของแบบนิทานเปรียบเทียบที่อุดมด้วยสีสัน รวมทั้งการเล่นคำ โดยเฉพาะชื่อ เจ้าหงิญ ที่สื่อความหลายนัยและอารมณ์ขัน มีลีลาภาษาที่รุ่มรวยด้วยโวหารเร้าจินตนาการและความคิด

# data[].attributes.body
ชื่อหนังสือ :ประชาธิปไตยบนเส้นขนาน (ฉบับปรับปรุง พ.ศ.2560)
ผู้เเต่ง : วินทร์ เสียววาริณ
ประเภท : นวนิยาย
ประชาธิปไตยไทยเกิดที่ฝรั่งเศสในปี พ.ศ. 2470 ณ หอพักแห่งหนึ่งในกรุงปารีสการประชุมครั้งนั้นโดยคณะผู้ก่อการเจ็ดคน ทั้งทหารและพลเรือน เป็นต้นกำเนิดของคณะราษฎร ที่ทำการเปลี่ยนแปลงการปกครองสยามในวันที่ 24 มิถุนายน 2475 สองปีถัดมาที่ชายแดนไทย-ลาว ชายสองคนดวลปืนกันเป็นครั้งแรก คนหนึ่งเป็นตำรวจ คนหนึ่งเป็นโจรร้าย การประลองปืนจบลงในเวลาไม่กี่นาที แต่การต่อสู้ของชายทั้งสองกินเวลายาวนานต่อมาถึงหกสิบปี และเกี่ยวพันกับชะตากรรมของเมืองไทยซึ่งเต็มไปด้วยการเผชิญหน้าของเส้นขนานที่ไม่มีวันบรรจบกัน

# data[].attributes.body
หนังสือรางวัลซีไรต์ : ประจำปี พ.ศ. 2548 ชื่อหนังสือ : เจ้าหงิญ ผู้แต่ง : บินหลา สันกาลาคีรี (วุฒิชาติ ชุ่มสนิท) ประเภท : เรื่องสั้น

เป็นวรรณกรรมประเภทรวมเรื่องสั้น ที่ผสมผสานระหว่างโลกของนิทานและความเป็นจริง ซึ่งผู้เขียนได้นำเสนอในรูปแบบของนิทานเป็นเรื่องราวเกี่ยวกับการเรียนรู้ ประสบการณ์ ทางอารมณ์ การเผชิญกับปัญหาและอุปสรรค การแสวงหาความสุขของชีวิต แต่ด้วยความเขลามนุษย์จึงดิ้นรนและหลงอยู่ในมายา และในที่สุดมนุษย์ก็จะเลือกที่จะไปสู่ชีวิตที่เรียบง่าย ผู้เขียนนำเสนอ นิทาน 8 เรื่อง ซ้อนกันเป็นเรื่องยาว โดยสร้างตัวละครที่หลากหลาย ทั้งคน สัตว์ สิ่งของ แต่ตอนท้ายมาบรรจบกันด้วยดี

# data[].attributes.body
ชื่อหนังสือ : ประชาธิปไตยบนเส้นขนาน
ผู้แต่ง : วินทร์ เลียววาริณ
ประเภท : นวนิยาย
เป็นนวนิยายประเภทบันทึกเหตุการณ์จริงของประวัติศาสตร์การเมืองไทยในระยะ เริ่มเปลี่ยนแปลงการปกครอง พ.ศ. 2475 - พ.ศ. 2535 ผู้เขียนใช้จินตนาการ สร้างตัวละครเอกขึ้น 2 ตัวเป็นแกนกลางร่วมรับรู้เหตุการณ์เฝ้าดูวิกฤตการณ์ต่อสู้ทางการเมือง โดยกำหนดให้ตัวละครตัวหนึ่งเป็นผู้อยู่ในระบบ และตัวละครอีกตัวหนึ่งอยู่นอกระบบ ตัวละครทั้งสองตัวต่างต่อสู้เพื่อประชาธิปไตยตามอุดมการณ์ของตน ภายในกรอบจำกัดและเงื่อนไขของสังคม แต่ผลสุดท้ายเมื่อล่วงกาลผ่านวัยผ่านประสบการณ์ที่เข้มข้นขมขื่นมายาวนาน ทั้งสองต่างยอมรับว่าแม้จะอยู่บนวิถีทางที่เป็นเส้นขนานกันก็ตาม แต่ก็มุ่งร่วมกันไปสู่อุดมการณ์แห่งประชาธิปไตยอย่างแท้จริง

# data[].attributes.body
ชื่อหนังสือ : ไส้เดือนตาบอดในเขาวงกต
ผู้แต่ง : วีรพร นิติประภา
นวนิยายที่เต็มไปด้วยศัทพ์แสงสัญลักษณ์ในทุกฉากตอน ฉาบซ่อนในเรื่องรักสามเส้าแสนธรรมดา ปรุงรสด้วยเสน่ห์รายละเอียดของความร่วมสมัยผ่านบุคลิก รสนิยม และการดำเนินชีวิตของตัวละครเรื่องนี้ ถ้าจะอ่านเอารส ก็เพลินใจไปกับลีลาการใช้ภาษาที่ลื่นไหลด้วยวรรณศิลป์งดงาม ฉายให้เห็นชะตาชีวิตของผู้คนอย่างเราๆ ท่านๆ ที่มีชีวิตอยู่กับความรัก ผิดหวัง กำพร้า แสวงหา ความจำเสื่อม บ้าอยู่กับการหลอกตัวเองและคนอื่น เพื่อรอให้จุดจบมาถึงในวันหนึ่ง

# data[].attributes.body
ชื่อหนังสือ : ประโยคสัญลักษณ์
ประเภท : รวมเรื่องสั้น
ผู้เขียน :  "มุนินทร์ สายประสาท"
เป็นเรื่องราวของความรักที่ไม่สมหวังกับความสัมพันธ์ที่ไม่ชัดเจน หนังสือภาพจำนวน 240 หน้า ที่ทำให้ผู้อ่านค่อยๆ เปิดอ่านแต่ละหน้าอย่างช้าๆ ความรู้สึกของตัวละครในเรื่อง "มุนินฺ" สามารถถ่ายทอดออกมาผ่านรูปภาพที่ประกอบคำบรรยายสั้นๆ เป็นอารมณ์ที่เราสัมผัสได้ เหมือนกับเรากำลังดูละครเรื่องนึงผ่านโทรทัศน์ นักแสดงไม่มีบทพูด ไม่มีเสียงใดๆ เล็ดลอดออกมา มีแต่ภาพเคลื่อนไหวของนักแสดง แต่เรายังสามารถรู้สึกร่วมไปกับตัวละครได้

"ประโยคสัญลักษณ์" คือสิ่งสื่อความหมายได้ โดยไม่เป็นต้องอธิบายเป็นคำพูด ประกอบไปด้วยสิ่งที่เรียกว่า สมการ (เครื่องหมายเท่ากับ) และอสมการ ถ้าหากเรารู้ว่าปัญหาหรือความสัมพันธ์ที่มีอยู่ เป็นประโยคสัญลักษณ์ในรูปแบบไหน ก็อาจจะสามารถแก้โจทย์ปัญหา และหาคำตอบของของประโยคสัญลักษณ์นั้นได้ ถึงแม้จะเป็นคำตอบที่ไม่ต้องการ แต่มันจะเป็น บทเรียนที่สอนให้เรารู้ว่า เราควรจะแก้โจทย์ปัญหานี้อย่างไร หากต้องเจอประโยคสัญลักษณ์แบบนี้อีกครั้ง

สุดยอดหนังสือดีเด่น คว้ารางวัลเซเว่นบุ๊ควอร์ด ครั้งที่ 16 พ.ศ.2563

รางวัลชนะเลิศ เรื่อง ประโยคสัญลักษณ์  โดย มุนิน  สำนักพิมพ์ 10 มิลลิเมตร

# data[].attributes.body
ขุนเขาแห่งจิตวิญญาณ ผลงานวรรณกรรมของนักเขียนชาวจีน เกาสิงเจี้ยน ได้รับรางวัลโนเบลสาขาวรรณกรรม ที่เล่าเรื่องราวความซับซ้อนของจิตใจมนุษย์ ผ่านบริบทวัฒนธรรมโลกตะวันออก ประเพณี, พิธีกรรม, ตำนาน, การเมืองการปกครอง และเรื่องราวต่างๆ ในสังคมชนบทจีน ยิ่งไปกว่านั้นความพิเศษและความแปลกใหม่ของงานวรรณกรรม ขุนเขาแห่งจิตวิญญาณ ยังอยู่ที่รูปแบบการเล่าเรื่องที่ถ่ายทอดผ่านมุมมองของตัวละครทั้ง 3 ตัว ได้แก่ ผม, คุณและเธอ

# data[].attributes.body
ชื่อหนังสือ : เราหลงลืมอะไรบ้างอย่าง
ผู้แต่ง : วัชระ สุจจะสารสิน ประเภท :รวมเรื่องสั้น

เราหลงลืมอะไรบางอย่าง  เป็นรวมเรื่องสั้นสิบสองเรื่องที่กล่าวถึงความเปลี่ยนแปลงของสังคมและความ เป็นไปของเหตุการณ์บ้านเมืองที่ทันสมัยในเชิงให้รายละเอียด   นักเขียนเน้นความเปลี่ยนแปลงทางความรู้สึกของผู้คนทั้งในสังคมชนบทและสังคม เมือง  ที่ถูกกลายกลืนด้วยความเจริญของสังคมเมือง จากความละเมียดละไมไปสู่ความหยาบกระด้าง และในที่สุดความรู้สึกแบบสังคมเมืองก็ครอบคลุมสภาพจิตใจของชนบทไว้ได้อย่าง สิ้นเชิง

# data[].attributes.body
หนังสือรางวัลซีไรต์ : ประจำปี พ.ศ. 2549 ชื่อหนังสือ : ความสุขของกะทิ ผู้แต่ง : งามพรรณ เวชชาชีวะ ประเภท : นวนิยาย

ความสุขของกะทิ เป็นเรื่องของเด็กผู้หญิงวัย 10 ปี ชื่อกะทิ ซึ่งใช้ชีวิตอยู่กับตายาย โดยมีปริศนาแต่ต้นเรื่องว่าพ่อกับแม่ของเธออยู่ที่ไหน วันหนึ่งตายายก็พากะทิไปพบกับแม่ ซึ่งกำลังป่วยหนัก กะทิได้มีโอกาสอยู่กับแม่ในระยะเวลาอันสั้น แต่เป็นช่วงที่กะทิมีความสุขกับการอยู่กับธรรมชาติ และความรักที่ได้รับจากตายาย และญาติของแม่ และวันหนึ่ง แม่ได้จากกะทิไป ปริศนาเรื่องที่กะทิยังสงสัยอีกเรื่องหนึ่งก็คือ เรื่องของพ่อ และหลังจากแม่ตายแล้วน้าและลุงได้พากะทิไปยังสถานที่ที่แม่เคยอาศัยอยู่กับ กะทิก่อนที่แม่จะป่วย และได้เล่าเรื่องราวของพ่อแม่ของกะทิให้ฟัง และมอบจดหมายที่แม่เขียนไว้ก่อนตาย เพื่อให้กะทิตัดสินใจว่าจะไปอยู่กับพ่อ หรือจะอยู่กับตายายเหมือนเดิม โดยให้กะทิตัดสินใจ ตอนท้ายกะทิก็ตัดสินใจเลือกสิ่งที่ตัวเองต้องการได้

# data[].attributes.attachment_caption
"หากพระเจ้าไม่ต้องการให้เธอรู้จักความรัก ก็ขอให้ฆ่าเธอเสีย"

# data[].attributes.body
ในหมู่บ้านแห่งหนึ่งบนเกาะซาร์ดิเนีย กลางทะเลเมดิเตอร์เรเนียน ท่ามกลางหาดทรายขาวบริสุทธิ์และน้ำทะเลสีเขียวมรกตกับเสียงของสงครามโลกครั้งที่สองที่ยังไม่รู้ว่าจะสิ้นสุดลงเมื่อใด หญิงสาวคนหนึ่งโหยหาความรักในนิยามของตนอย่างทุรนทุราย ถึงขนาดจะยอมตายหากไม่ได้รู้จักความรักในชาตินี้ จนคนหาว่าเธอบ้า และ มาจากดวงจันทร์ ได้รับรางวัลอันทรงเกียรติของอิตาลีหลายรางวัล

# data[].attributes.body
ชื่อหนังสือ : หัวใจห้องที่ห้า
ผู้แต่ง : อังคาร จันทาทิพย์
ประเภท : กวีนิพนธ์

กวีนิพนธ์ รางวัลวรรณกรรมสร้างสรรค์ยอดเยี่ยมแห่งอาเซียน ปี 2556

‘หัวใจห้องที่ห้า’ถือเป็นรวมกวีนิพนธ์ที่มีสาระ เนื้อหาหนักแน่นและครอบคลุมในมิติความคิดที่แยบยลที่สุดเท่าที่‘อังคาร จันทาทิพย์’ได้สร้างสรรค์มา มันเป็นเนื้องานที่มีที่มาที่ไป ที่ถูกสืบค้นอย่างมุ่งมั่นตั้งใจ ทั้งด้วยประสบการณ์ตรงและด้วยการเคี่ยวกรำด้านความรู้สึกและสำนึกที่ผลิบาน และขยายตัวอย่างมีพลังใจ การมองโลกอย่างเป็นองค์รวมขององค์รวม (Holistic Worldview) การรู้จักเชื่อมโยงและแยกแยะประเด็นเพื่อจัดวางไว้เป็นหัวใจของกวีนิพนธ์ในแต่ละบท นับเป็นกุญแจสำคัญที่ทำให้ ‘อังคาร จันทาทิพย์’สามารถไขเข้าไปสู่ประตูกลแห่งปริศนาของโลกและชีวิต....

สำหรับหัวใจห้องที่ห้า นำเสนอเรื่องเล่าโดยจำลองวิวัฒนาการของมนุษย์ตั้งแต่ยุคโบราณก่อนประวัติ ศาสตร์ การตั้งชุมชนสังคมร่วมสมัย โดยเฉพาะอย่างยิ่งสังคมเมือง ซึ่งประกอบไปด้วย คนไร้บ้าน คนพลัดถิ่น คนกลุ่มน้อย โดยเชื่อมโยงเรื่องเล่าในอดีตกับวิถีชีวิตในปัจจุบัน ซึ่งล้วนระทมทุกข์ นำเสนอการปะทะสังสรรค์ท่ามกลางความหลากหลายทางวัฒนธรรม

ผู้แต่งมองโลกและปรากฎการณ์ด้วยมุมมองที่ย้อนแย้ง ในภาคแรก "หัวใจห้องที่ห้า" และภาคหลัง"นิทานเดินทาง" ภาพคู่ขนานของการว่ายวนต่อสู้ดิ้นรนของมนุษย์ ท่วงทำนองการประพันธ์ใช้ฉันทลักษณ์ที่หลากหลาย และมีลีลาเฉพาะตน

# data[].attributes.body
คำพิพากษา

หนังสือซีไรต์ (นวนิยาย) ปี 2525
ผู้แต่ง ชาติ กอบจิตติ
พิมพ์ครั้งแรก สำนักพิมพ์ต้นหมาก
พิมพ์ครั้งล่าสุด สำนักพิมพ์หอน

ตัวเอกของเรื่องคือ ฟัก ลูกของตาฟู สัปเหร่อ เมื่อตาฟูตาย สมทรงเมียตาฟู แม่เลี้ยงของฟักกลายเป็นแม่ม่ายยังสาวที่ไม่ค่อยจะเต็มเต็ง ฟักเลยต้องดูแลแทนพ่อ จนถูกกล่าวหาว่าฟักได้กับแม่เลี้ยง ทั้งที่ฟักเป็นคนดีมีศีลธรรม ไม่ได้ทำชั่วดั่งที่ถูกกล่าวหา แต่ด้วยความที่ฟักเป็นคนต่ำต้อยไม่ได้มีหน้ามีตาในสังคม ส่งผลให้ฟัก ต้องติดคุก ถูกสังคมรังเกียจ สุดท้ายเขาต้องการจะเป็นอิสระจากข้อกล่าวหาของสังคม อิสระที่ว่านั่นก็คือความตายนั่นเอง “คำพิพากษา” เป็นการส่งสารที่รุนแรงมายังผู้อ่าน ทำให้สถานะความเป็นมนุษย์สั่นคลอน เป็นงานที่แสดงถึงภาวะของมนุษย์ในสภาพจนตรอกต่อสิ่งต่างๆ ได้ดีที่สุด เหมือนตัวละครที่ตกเป็นเบี้ยล่าง เป็นผู้แพ้ และถูกกดทับด้วยตัวละครที่เป็นกลไกทางสังคม ไม่ว่าเรื่องนั้นจะมีมูลความจริงหรือไม่ก็ตาม ทำให้ผู้ได้รับคำตัดสินต้องพบกับความทุกข์ทรมานทั้งร่างกายและจิตใจ

# data[].attributes.body
ชื่อเรื่อง : แฮร์รี่พอตเตอร์
ผู้แต่ง : เจ.เค โรว์ลิง
ประเภท : นวนิยาย
รางวัลที่ได้รับ : the best loved books at 2011 San Juan County Fair
แฮร์รี่ พอตเตอร์ (อังกฤษ: Harry Potter) เป็นชุดนวนิยายแฟนตาซีจำนวนเจ็ดเล่ม ประพันธ์โดยนักเขียนชาวอังกฤษชื่อว่า เจ. เค. โรว์ลิงเป็นเรื่องราวการผจญภัยของพ่อมดวัยรุ่น แฮร์รี่ พอตเตอร์ กับเพื่อนสองคน รอน วีสลีย์ และ เฮอร์ไมโอนี เกรนเจอร์ ซึ่งทั้งหมดเป็นนักเรียนของโรงเรียนคาถาพ่อมดแม่มดและเวทมนตร์ศาสตร์ฮอกวอตส์ โครงเรื่องหลักเกี่ยวกับภารกิจของแฮร์รี่ในการเอาชนะพ่อมดศาสตร์มืดที่ชั่วร้ายลอร์ดโวลเดอมอร์ ผู้ที่ต้องการจะมีชีวิตเป็นอมตะ มีเป้าหมายเพื่อพิชิตมักเกิ้ล หรือประชากรที่ไม่มีอำนาจวิเศษ พิชิตโลกพ่อมดและทำลายทุกคนที่ขัดขวาง โดยเฉพาะอย่างยิ่ง แฮร์รี่ พอตเตอร์

# data[].attributes.body
ขุนเขาแห่งจิตวิญญาณ ผลงานวรรณกรรมของนักเขียนชาวจีน เกาสิงเจี้ยน ที่เล่าเรื่องราวความซับซ้อนของจิตใจมนุษย์ ผ่านบริบทวัฒนธรรมโลกตะวันออก ประเพณี, พิธีกรรม, ตำนาน, การเมืองการปกครอง และเรื่องราวต่างๆ ในสังคมชนบทจีน ยิ่งไปกว่านั้นความพิเศษและความแปลกใหม่ของงานวรรณกรรม ขุนเขาแห่งจิตวิญญาณ ยังอยู่ที่รูปแบบการเล่าเรื่องที่ถ่ายทอดผ่านมุมมองของตัวละครทั้ง 3 ตัว ได้แก่ ผม (I), คุณ (You) และเธอ (She) ผู้เขียนคือ Gao Xingjian (จีน) แปลโดย คุณ รำพรรณ รักศรีอักษร และนักเขียนได้รับรางวัลในปี ค.ศ. 2000

# data[].attributes.body
"อมตะ" นวนิยายรางวัลวรรณกรรมสร้างสรรค์ยอดเยี่ยมแห่งอาเซียน ประจำปี 2543 ผลงานของ "วิมล ไทรนิ่มนวล" ได้สร้างสรรค์นวนิยายชิ้นคลาสสิกนี้ ในบรรยากาศอันน่าทึ่งของโลกอนาคตที่มนุษย์เราสามารถเปลี่ยนถ่ายอวัยวะได้สำเร็จ ซึ่งหมายถึงการก้าวข้ามการเวียนว่ายตายเกิดไปถึงระดับชั้นของการมีชีวิตนิรันดร์ คือความเป็นอมตะ!
เมื่อมนุษย์สถาปนาตัวเป็นพระเจ้า โครงสร้างทางศีลธรรมจริยธรรมของมนุษย์ย่อมสั่นคลอนเมื่อไม่ถูกยึดโยงอีกต่อไป สิ่งที่ท้าทายการอ่านนวนิยายเรื่องนี้ คือ เงื่อนปมแห่งการวิวาทระหว่างความเชื่อสองแนวทางที่แตกต่างกันในเรื่อง "วัตถุ" กับ "จิต" ร่างกายหนึ่งนั้นหากถูกเปลี่ยนสมองก้อนใหม่แล้ว คนผู้นั้นจะถูกครอบครองบงการชีวิตด้วย "จิต" หรือ "สมอง" ? และอะไรคือความหมายที่แท้จริงของความเป็นมนุษย์และความเป็นอมตะ? นี่คือนวนิยายอีกเรื่องหนึ่งที่สะท้อนโลกในอนาคตไกล และสิ่งที่เราได้ตระหนักถึง สิ่งนั้นได้ประจักษ์อยู่ต่อหน้าเราแล้ว อยู่ที่ว่าเราจะยอมรับหรือปฏิเสธมันเท่านั้นเอง นี่คือ "อมตะ" ประทีปจรัสแสงแห่งปัญญาอันประจักษ์ชัดที่สุดในวงกรรมกรรม

# data[].attributes.body
เนื้อหาโดยสังเขป
เมื่อ "ปัณณ์" เด็กหญิงที่อ่านหนังสือเกือบไม่ออก เขียนเกือบไม่ได้ ต้องเข้าร่วมชั้นเรียน การศึกษาพิเศษ เธอจึงได้เรียนรู้ที่จะเข้าใจคนอื่น ผ่านความพิเศษของเธอเองและความพิเศษ ของเพื่อน ๆ ทั้ง "พี่สายลม" พี่สาวแสนดีที่เดินไม่ได้ หรือ "ข้าวปั้น" เด็กออทิสติกผู้ตรงไปตรงมา ปัณณ์ได้รู้ว่า "เพื่อน" ไม่ใช่คนที่ชอบสิ่งเดียวกันหรือโดดเด่นเหนือใคร แต่คือคนที่อยู่ด้วยกัน และยอมรับกันและกันได้ต่างหาก

ข้อมูลเพิ่มเติม
- นวนิยายสำหรับเยาชน แว่นแก้ว รางวัลรองชนะเลิศ อันดับ 2 ครั้งที่ 15

คำนิยม
ความอบอุ่นในครอบครัวอาจไม่จำเป็นต้องหมายถึงอุดมคติความครบสมบูรณ์ของพ่อแม่ลูก เพราะบางทีผู้ใหญ่เองก็มีปัญหาและยังคงแก้ปัญหาชีวิตของตน ผู้เติมเต็มความขาดพร่องในครอบครัวอาจเป็นได้ทั้งญาติผู้ใหญ่ ครู และเพื่อน ความเอื้ออาทรและมิตรไมตรีที่มีต่อกันก็สามารถสร้างความเป็นครอบครัวให้เด็กเติบโตขึ้นอย่างมีคุณคุณภาพได้เช่นกัน
รองศาสตราจารย์ ดร.ตรีศิลป์ บุญขจร
- นายกสมาคมภาษาและหนังสือแห่งประเทศไทย ในพระบรมราชูปถัมภ์

# data[].attributes.body
นาฏกรรมบนลานกว้าง
รางวัลวรรณกรรมสร้างสรรค์ยอดเยี่ยมแห่งอาเซียน ปี 2526 (S.E.A Write)
ผลงานของ คมทวน คันธนู เป็นวรรณกรรมสะท้อนสังคมปัจจุบันด้วยแง่คิดที่ผดุงความยุติธรรมในสังคม ปลุกสำนึกความเป็นมนุษย์ ช่วยจรรโลง และให้กำลังใจผู้ต่อสู้เพื่อสังคมที่ดีกว่า ทางได้ความคิดริเริ่ม ผู้เขียนได้นำฉันทลักษณ์โบราณพื้นบ้านและท้องถิ่น มาใช้เป็นพาหะแสดงชีวิตและความคิดปัจจุบันได้อย่างกลมกลืน เหมาะสม และงดงาม นอกจากนี้ ยังมีความสมบูรณ์ทางวรรณศิลป์ ซึ่งผู้เขียนได้เลือกสรรถ้อยคำที่มีพลัง มีความหมายกระทบใจ มีความลึกซึ้งในแง่ความหมาย และแต่งคำประพันธ์หลายประเภทได้ดี

# data[].attributes.body
สิงโตนอกคอก ผลงานของจิดานันท์ เหลืองเพียรสมุท หนังสือรวมเรื่องสั้นได้รับรางวัลซีไรต์ประจำปี 2560 และเคยได้รับรางวัล 'นายอินทร์อะวอร์ด' ประจำปี 2558 ซึ่งเรื่องสั้นชุดนี้เป็นเรื่องสั้นแนวแฟนตาซีที่ให้ภาพเปรียบเทียบสังคมมนุษย์โลกในเชิงชวนให้นึกย้อนถึงระบอบการปกครองของคนในสังคมบางประเทศที่มีทั้งความเหมือน และแตกต่าง มีความเหมือนในแง่ อำนาจหน้าที่ เรื่องของความรู้ที่ได้จากหนังสือ เรื่องของความเชื่อ เรื่องของความรัก ความศรัทธา ความกล้าหาญ และเรื่องของการตั้งคำถามต่อมาตรฐานคุณธรรม ความดีความเลว และความรุนแรงจากสงคราม